ทองคำปิดตลาดร่วงแรง 45ดอลลาร์/ดาวโจนส์,น้ำมันบวก
หุ้นดาวโจนส์ปิดบวก 17.27 จุด ขานรับไบเดนหนุนพาวเวลนั่งประธานเฟด ด้านราคาน้ำมันเพิ่มขึ้น 65 เซนต์ ขณะที่ทองคำร่วงแรง 45.30 ดอลลาร์
23 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,619.25 จุด เพิ่มขึ้น 17.27 จุด หรือ +0.05%, ดัชนี เอสแอนด์พี 500 ปิดที่ 4,682.94 จุด ลดลง 15.02 จุด หรือ -0.32% และดัชนี แนสแดค ปิดที่ 15,854.76 จุด ลดลง 202.68 จุด หรือ -1.26%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 22 พ.ย. หลังจากประธานาธิบดีโจ ไบเดนตัดสินใจเสนอชื่อนายเจอโรม พาวเวล ให้ดำรงตำแหน่งประธานธนาคารกลางสหรัฐ (เฟด) เป็นสมัยที่ 2สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 65 เซนต์ ปิดที่ 76.75 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 81 เซนต์ ปิดที่ 79.70 ดอลลาร์ต่อบาร์เรล ขานรับรายงานข่าวที่ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส อาจปรับแผนการผลิต หากสหรัฐและพันธมิตรทำการระบายน้ำมันออกจากคลังสำรองราคาทองคำโคเม็กซ์งวดส่งมอบเดือนธันวาคม ลดลง 45.30 ดอลลาร์ ปิดที่ 1,806.30 ดอลลาร์ต่อออนซ์ ทำสถิติดิ่งลงในวันเดียวที่รุนแรงที่สุดนับตั้งแต่วันที่ 6 ส.ค.ปีนี้ โดยราคาทองถูกกดดันจากการแข็งค่าของสกุลเงินดอลลาร์และการดีดตัวของอัตราผลตอบแทนพันธบัตรรัฐบาลสหรัฐ หลังจากประธานาธิบดีโจ ไบเดนประกาศเสนอชื่อนายเจอโรม พาวเวล ให้ดำรงตำแหน่งประธานธนาคารกลางสหรัฐ (เฟด) เป็นสมัยที่ 2